钦定古今图书集成/明伦汇编/氏族典/第506卷 > 《凌迪知万姓统谱》 > 夙道暹
## 钦定古今图书集成/明伦汇编/氏族典/第506卷 > 《凌迪知万姓统谱》 > 夙道暹

按《万姓统谱》：“道暹，字志彰，松溪人。素好义，为乡人所
推服。景泰初，强贼攻县治，道暹奉檄亲谙贼巢抚谕，
生擒贼首二十馀名，招抚民人一千馀家。天顺末，流
贼聚劫县境，道暹复奉檄招募民快，自输粮饷，竭力
堤备。后复亲犯矢石，斩获贼首张记得等，境内以安。
镇巡等官上其功，授知县，督捕盗事。”